b'\n_START_ARTICLE_\nHarry Potter in dvorana skrivnosti\n_START_SECTION_\nVsebina\n_START_PARAGRAPH_\nZgodba se za\xc4\x8dne, ko Harryja obi\xc5\xa1\xc4\x8de Trapets, hi\xc5\xa1ni vilinec dru\xc5\xbeine Malfoy, ki ga sku\xc5\xa1a prepri\xc4\x8dati, naj se ne vrne na Bradavi\xc4\x8darko. Ker mu Harry tega ne obljubi, Trapets razbije sladico, ki jo je Petunija Dursley pripravila za goste. Gostje se prestra\xc5\xa1ijo in odidejo, Vernon pa tako izgubi prilo\xc5\xbenost za odli\xc4\x8dno kup\xc4\x8dijo. Svojo jezo strese nad Harryjem ter ga zaklene v njegovo sobo. Zagrozi mu, da se ne bom mogel ve\xc4\x8d vrniti na Bradavi\xc4\x8darko._NEWLINE_Harryja iz ujetni\xc5\xa1tva re\xc5\xa1ijo Ron Weasley in njegova brata Fred in George, ki priletijo ponj z lete\xc4\x8dim avtomobilom njihovega o\xc4\x8deta. Harry ostanek po\xc4\x8ditnic pre\xc5\xbeivi pri njih, nato pa se skupaj odpravijo na Peron devet in tri \xc4\x8detrtine._NEWLINE_A Ron in Harry ne moreta vstopiti skozi \xc4\x8darobno zakritim prehodom na peron in vlak odpelje brez njiju. Ker ne vesta, kaj storiti, sedeta v lete\xc4\x8di avtomobil, ter z njim odledita do Bradavi\xc4\x8darke . A avto ni narejen za tako dolga potovanja in ob pristanku tre\xc5\xa1\xc4\x8dita v vrbo mesarico, ki se jima ma\xc5\xa1\xc4\x8duje. Profesor Raws jima grozi z izklju\xc4\x8ditvijo, vendar temu nasprotuje ravnatelj Dumbledore in profesorica Minerva McHudurra jima nalo\xc5\xbei dodatno delo._NEWLINE_Novi profesor za obrambo pred mra\xc4\x8dnimi silami postane Slatan Sharmer, avtor mnogih knjig, v katerih opsiuje svoja juna\xc5\xa1ka dejanja._NEWLINE_\xc5\xa0olsko leto pa se nadaljuje prav tako skrivnostno, kot se je za\xc4\x8delo. Na no\xc4\x8d \xc4\x8darovnic se na steni pojavi skrivnostno sporo\xc4\x8dilo napisano v krvi, ki pravi, da je Dvorana skrivnosti spet odprta, pod sporo\xc4\x8dilom pa je hi\xc5\xa1nikova skamnjena ma\xc4\x8dka, gospodi\xc4\x8dna Norris, kmalu pa se za\xc4\x8dnejo napadi na u\xc4\x8dence._NEWLINE_Napadi se nadaljujejo in skamnjenih je vedno ve\xc4\x8d u\xc4\x8dencev, Harry pa na dvobojevalskem kro\xc5\xbeku ugotovi, da je luskust, saj lahko govori s ka\xc4\x8dami. Izve tudi, da je bil po tem znan tudi Salazar Spolzgad, zato veliko u\xc4\x8dencev misli, da je on odgovoren za napade. Nato je napadena tudi Hermiona Granger._NEWLINE_Harry medtem s pomo\xc4\x8djo \xc4\x8darobnega dnevnika vstopi v spomin Marka Neelstina, ki mu pove, da je za napade odgovoren Hagrid Ruralus. Ker je Hagrid Harryjev prijatelj, ta Marku ne verjame in se odlo\xc4\x8di, da bo Hagrida o zadevi vpra\xc5\xa1al. Ravno takrat pa na \xc5\xa1olo pride minister za \xc4\x8daranje, Cornelius Shushmaar, ki Hagrida odpelje v Azkaban. Poleg tega pride tudi Lucius Malfoy, ki v napadih vidi izvrstno prilo\xc5\xbenost in \xc4\x8dlane \xc5\xa1olskega sveta prisili, da Dumbledoreja odstavijo. Ker sta Harry in Ron skrita, Hagrid pred odhodom navidez v prazno re\xc4\x8de, da bi morali ljudje slediti pajkom, \xc4\x8de bi \xc5\xbeeleli kaj izvedeti. Harry razume namig in z Ronom se odpravita v Prepovedani gozd, kamor hitijo pajki._NEWLINE_Globoko v gozdu sre\xc4\x8data Aragoga, ogromnega pajka, ki ga je Hagrid pred mnogo leti vzgojil na \xc5\xa1oli. Aragog jima tudi pove, da on ni po\xc5\xa1ast iz Dvorane skrivnosti in da je bil Hagrid tudi takrat po krivem obto\xc5\xbeen. Nato ostalim pajkom pusti, da Harryja in Rona pojedo, a re\xc5\xa1i ju stari lete\xc4\x8di avtomobil, ki je v gozdu popolnoma podivjal._NEWLINE_Proti Koncu \xc5\xa1olskega leta pa se na steni spet pojavi sporo\xc4\x8dilo. Po\xc5\xa1ast, ki prebiva v Dvorani skrivnosti, ugrabi Ronovo sestro Ginny. Harry in Ron se odlo\xc4\x8dita, da jo bosta re\xc5\xa1ila. V Hermionini otrdeli roki najdeta list, iztrgan iz knjige, na katerem je opis baziliska, ogromne ter smrtonosne ka\xc4\x8de, pod njim pa napis\xc2\xa0\xc2\xbbvodovodne cevi\xc2\xab. Zavesta se, da je to odgovor na uganko, saj se bazilisk po \xc5\xa1oli premika po vodovodnih ceveh. Uganeta, da je vhod v Dvorano Skrivnosti v strani\xc5\xa1\xc4\x8du Javkajo\xc4\x8de Jane, na poti tja pa odideta \xc5\xa1e v Sharmerjevo pisarno ter ga prisilita, da gre z njima. Harry najde vhod in skupaj se spustijo po ceveh. Tam pa Sharmer poka\xc5\xbee svoj pravi obraz in \xc5\xbeeli pobegniti, pred tem pa zbrisati Harryjev in Ronov spomin. Na sre\xc4\x8do to sku\xc5\xa1a narediti z Ronovo zlomljeno palico in urok se odbije nazaj vanj. Vendar pa hkrati zru\xc5\xa1i strop dvorane in Harry mora nadaljevati sam._NEWLINE_\xc4\x8cez nekaj \xc4\x8dasa najde Ginny, zraven nje pa stoji mlad fant, spomin Marka Neelstina. Izka\xc5\xbee se, da je to mladi Mrlakenstein, Spolzgadov potomec, ki je s pomo\xc4\x8djo dnevnika Ginny pridobil pod svojo oblast in jo prisilil, da je odprla Dvorano. Nad Harryja po\xc5\xa1lje baziliska, a Harryju prisko\xc4\x8di na pomo\xc4\x8d Fawkes, Dumbledorjev feniks, iz Klobuka izbiruha pa izvle\xc4\x8de me\xc4\x8d Godrica Gryfondoma. Feniks baziliska oslepi, Harry pa mu me\xc4\x8d zarije globoko v gobec. Ko po\xc5\xa1ast umira, se eden njenih strupnikov zarije v Harryjevo roko in ga pri\xc4\x8dne zastrupljati. A feniksove solze imajo zdravilne mo\xc4\x8di in Harry pre\xc5\xbeivi, odlomljeni strupnik pa zabode v dnevnik in tako uni\xc4\x8di Mrlakensteinovo du\xc5\xa1o,ki prebiva v dnevniku._NEWLINE_Zatem se vsi skupaj vrnejo na povr\xc5\xa1je, kjer prestra\xc5\xa1enima Arthurju in Molly Weasley razlo\xc5\xbeijo, kaj se je zgodilo._NEWLINE_Harry prosi Dumbledoreja, \xc4\x8de lahko Luciusu Malfoyu vrne uni\xc4\x8deni dnevnik, saj ga je prav ta podtaknil med Ginnyine knjige. Harry knjigo zaba\xc5\xa1e v svojo nogavico in dnevnik vr\xc5\xbee Luciusu. Ta knjigo iztrga iz nogavice ter Harryju zagrozi, da bo kon\xc4\x8dal podobno, kot njegova star\xc5\xa1a. Nogavico odvr\xc5\xbee, a jo ujame Trapets, ki tako postane svoboden. Lucius se sku\xc5\xa1a ma\xc5\xa1\xc4\x8devati Harryju, vendar mu Trapets to prepre\xc4\x8di._NEWLINE_Ron in Harry dobita nagradi za posebne zasluge \xc5\xa1oli, skamnjene ljudi pozdravijo, Hagrid pa se vrne na \xc5\xa1olo. S 400 to\xc4\x8dkami, ki so jih Harry, Ron in Hermiona prislu\xc5\xbeili Gryfondomu, \xc5\xbee drugi\xc4\x8d zapored zmaga na tekmovanju med domovi.'